《山中赠别田拒山宪副 其三》
明代·朱浙

未雨欲行雨且休，客边琴剑滞深秋。重逢契阔何年是，再展从容半日留。

童丱追随成白首，鼎彝勋业付沧洲。晓晴风扫攒峰出，碧海青天快壮游。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。